Qezaya Mîksî ya Wanî de 4 û 5ê sibate de vewrês qewimîyabî û netîceya nê felaketan de 41 kesan wefat kerdbi. Cenazaya xebatkarê îtfaîya Mehmet Can Daşdemîrî zî  40 rojan ra pey ameye dîyene.
Felaketê vewrêsî ra dima rayîrî qefilîyabî û xebatê xelisnayîşî û cigêrayîşî semedê şert û mercanê zoran ra ameybî vindartene. Ekîpanê xelisnayîşî û cigêrayîşî 3 rojî verê cû reyna dest pê xebate kerd û cenazaya Daşdemîrî dîye.
Walîtîya Wanî da zanayene ke ke cenazaya Daşdemîrî ameye berdene bi morgê tipê edlîyî.
